dh-unibe/image-text_koenigsfelden-charters-post-1500 huggingface dataset:
Ich, Gròszhanns Cost, wylen Hennsly Costn̄n selig₎ sun, ✳ zuͤ Buͦchere in Rottēburgˀ ampt
gesaͤssenn, ✳ bekenn mit disem brieff, ✳ als ich jetzo von minen gnaͤdig₎ fròwn̄, fròw Kathrina
Truchsessinn von Waldtpurg, aͤpptissinn, unnd gmeinē convēt, ✳ durch Hannsen Bürrer,
irnn hoffmeyster, ✳ belechnet binn ✳ der stuck ✳ unnd guͤtteˀ ✳ in dem lechenn brieff mir
darum̄b gebenn, ✳ unnd in irm lechenn buͦch ✳ eygennlich bestimpt, ✳ die ich ouch alsz
ein lechenman enpfanng₎ ✳ unnd darum̄b geschworn hab ✳ den gewonlichn̄ lecheneyd, ✳ in irm buͦch begriffenn, ✳ dà erluͤttrenn ich mich wuͤssentlich, dasz ich
by dem allem ✳ unnd wasz einem lechenman zetuͤnd gegenn siner obrikeit gebürtt,
dasz ich soͤlichs alles ✳ unnd yetlichs in sunders, ✳ als ob esz harinn von stuck zestuck
gemeldett wer, ✳ wil erstattenn, ✳ dem gnuͤg sin ✳ unnd thuͤn, ✳ wie ich dann als
ein lechenn man ✳ lechenns unnd lannds gewonheit nàch zetuͦnd schuldig bin on alle
gevaͤrd ✳ unnd wasz hiewider sin moͤcht ✳ gemitten. ✳ unnd desz zuͦ wàrem urkünd
so hab ich mit flisz erbettenn den frommē unnd wysenn Cuͦnratt₎ Ragorn, schulthessenn zuͦ Brugg, minen liebenn herren, ✳ dasz er sin eygenn insigell,
im ✳ unnd sinen erbenn unnschaͤdlich, ✳ fùr mich offennlich gehaͤnckt hàtt an
disenn brieff, der gebenn ist uff nechst mitwuchenn ✳ vor dem heligenn pfinsttag, von Cristi gottes geburtt zaltt fünfftzechnn̄ hundertt ✳ unnd fünfftzechnn̄ jàr.
Konigsf. 897
Groszhans Cost
zuͦ Buͤcher im Rott₎-
burger ampt
Staatsarchiv
AARGAU
1515 ✳ mitw✳ vor pfingsten